

REPUBLIKA HRVATSKA

KRAPINSKO-ZAGORSKA ŽUPANIJA

GRAD ZLATAR

GRADONAČELNIK

KLASA: 400-01/21-01/03

URBROJ: 2211/01-02-21-4

U Zlataru 10. veljače 2021.

Na temelju čl. 39. Statuta Grada Zlatara („Službeni glasnik Krapinsko-zagorske županije“ 36A/13, 9/18, 9/20) i čl. 10. Odluke o financiranju javnih potreba Grada Zlatara („Službeni glasnik Krapinsko-zagorske županije“ 9/16, 44/20), gradonačelnica Grada Zlatara raspisuje

**J A V N I N A T J E Č A J**

**ZA FINANCIRANJE AKTIVNOSTI UDRUGA**

**NA PODRUČJU GRADA ZLATARA U 2021. GODINI**

**Članak 1.**

Grad Zlatar poziva udruge da se prijave za dodjelu financijske potpore u skladu s ovim Javnim natječajem za financiranje aktivnosti udruga na području Grada Zlatara u 2021. (dalje: Natječaj).

**Članak 2.**

Sukladno ovom Natječaju, udruge mogu prijaviti programe, projekte i manifestacije čije aktivnosti pridonose zadovoljenju javnih potreba i ispunjavaju ciljeve i prioritete definirane strateškim i planskim dokumentima Grada Zlatara u slijedećim područjima: sport i rekreacija te razvoj civilnog društva – ostalo.

**Članak 3.**

Udruge mogu prijaviti programe, projekte i manifestacije kojima će se financirati:

* poticanje i promicanje sporta,
* provođenje sportskih aktivnosti djece i mladeži,
* održavanje i korištenje sportskih građevina i infrastrukture,
* sportske manifestacije, obljetnice i memorijalni turniri,
* sportska priprema, domaća i međunarodna natjecanja,
* nabava sportske opreme i rekvizita,
* održavanje i adaptacija prostora udruga,
* poticanje udruživanja poljoprivrednih proizvođača,
* promocija lokalnih proizvoda i proizvođača,
* organizacija i promocija eno-gastro manifestacija,
* ostvarivanje zavičajnih, obrazovnih, kulturnih i drugih interesa građana,
* poticanje glazbenog amaterizma,
* poticanje likovnog amaterizma,
* organizacija likovnih susreta, izložbi,
* senzibiliziranje društva i podrška osobama s invaliditetom te poboljšanje kvalitete njihova života,
* zaštita, briga, odgoj i obrazovanje djece izvan redovnih programa,
* organizacija priredbi i manifestacija za djecu,
* poticanje udruživanja, skrb za ostvarenje socijalnih i ekonomskih prava, te organizacija društvenih aktivnosti umirovljenika i starijih osoba,
* promicanje i zaštita prava nacionalnih manjina, spolne i vjerske ravnopravnosti,
* promicanje vrijednosti Domovinskog rata, organizacija manifestacija, obilježavanje značajnih datuma i lokaliteta, organizacija kulturnih zabavnih i sportskih susreta branitelja, izdavanje publikacija o Domovinskom ratu,
* poticanje udruživanja žena, skrb o tradiciji, svekoliki društveni aktivizam žena,
* sufinanciranje doprinosa korisnika na EU projektu,
* edukacije članova udruga.

**Članak 4.**

Ukupna planirana vrijednost Natječaja je 390.000,00 kn.

Planirana sredstva koja se mogu dodijeliti putem javnog natječaja raspodijeljena su po područjima, kako slijedi:

* za sport i rekreaciju 250.000,00 kn, očekivani broj programa/projekata/manifestacija za koje će se ugovoriti financiranje je 10, najmanji iznos koji se može ugovoriti je 2.000,00, a najveći 120.000,00 kuna,
* razvoj civilnog društva – ostalo 140.000,00, očekivani broj programa/projekata/manifestacija za koje će se ugovoriti financiranje je 20, najmanji iznos koji se može ugovoriti je 2.000,00, a najveći 30.000,00 kuna.

**Članak 5.**

Rok za podnošenje prijedloga programa, projekata i manifestacija započinje 10. veljače 2021, a završava 15. ožujka 2021.

**Članak 6.**

Udruga može prijaviti i ugovoriti samo jedan (1) program, jedan (1) projekt ili jednu (1) manifestaciju u okviru ovog Natječaja, na razdoblje provedbe od 1. siječnja 2021. do 31. prosinca 2021.

Ista udruga može biti partner na više programa/projekata/manifestacija prijavljenih na ovaj Natječaj.

**Članak 7.**

Na ovaj Javni natječaj mogu se prijaviti udruge koje:

1. imaju sjedište na području Grada Zlatara,
2. nemaju sjedište na području Grada Zlatara, ali imaju korisnike/članove s prebivalištem/sjedištem na području Grada Zlatara.

Udruge koje se prijavljuju na ovaj Javni natječaj moraju biti upisane u Registar udruga i Registar neprofitnih organizacija, te moraju ispunjavati sve druge uvjete propisane ovim Javnim natječajem odnosno Uputama za prijavitelje, koje čine sastavni dio ovog javnog natječaja.

**Članak 8.**

Prijedlozi aktivnosti dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Zlatara (https://zlatar.hr/natjecaji-i-javni-pozivi-2/).

Obrasci, koji su sastavni dio natječajne dokumentacije, ispunjavaju se isključivo računalom i podnose se u papirnatom obliku u jednom izvorniku.

Prijava mora sadržavati sve obvezne obrasce i priloge vlastoručno potpisane od strane osobe ovlaštene za zastupanje udruge.

**Članak 9.**

Prijave se dostavljaju preporučeno poštom na sljedeću adresu:

Grad Zlatar

Park hrvatske mladeži 2

49 250 Zlatar

**„Prijava na Javni natječaj za financiranje aktivnosti udruga**

**na području Grada Zlatara u 2021. godini“**

**- NE OTVARATI -**

Prijavna dokumentacija može se podnijeti elektroničkim putem. Prijava u elektroničkom obliku dostavlja se na CD-u, DVD-u ili USB sticku (scan svih obrazaca i priloga dostavljenih u papirnatom obliku, te u word/excel obliku ili drugom strojno čitljivom obliku). U tom slučaju, obvezno se dostavlja jedan tiskani potpisani i ovjereni primjerak prijave.

**Članak 10.**

Postupak zaprimanja, otvaranja i pregleda dostavljenih prijava, procjene prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

Razmatrat će se samo programi/projekti/manifestacije koji su pravodobno prijavljeni, potpuni te koji u cijelosti zadovoljavaju uvjete Natječaja.

**Članak 11.**

Nepotpuni prijedlozi, prijedlozi koji nisu dostavljeni na propisanim obrascima ili popunjeni računalom neće se razmatrati.

**Članak 12.**

Modeli i rokovi isplate sredstava udrugama propisani su u Uputama za prijavitelje.

**Članak 13.**

Sva pitanja vezana uz ovaj Natječaj mogu se postaviti isključivo elektroničkim putem slanjem upita na e – mail adresu: grad@zlatar.hr, a najkasnije do završetka Natječaja.

GRADONAČELNICA

Jasenka Auguštan - Pentek